A4-0222/98

Σχέδιο κοινής δράσης η οποία θεσπίζεται από το Συμβούλιο βάσει του άρθρου Κ.3 της Συνθήκης για την Ευρωπαϊκή Ένωση σχετικά με τους διακανονισμούς για συνεργασία μεταξύ των κρατών μελών όσον αφορά την αναγνώριση, παρακολούθηση, δέσμευση ή κατάσχεση και δήμευση των μέσων και των προϊόντων εγκλημάτων (6490/98 - C4-0184/98 - 98/0909(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη του τις κοινές δράσεις της 5ης Δεκεμβρίου 1997 σχετικά με τη δημιουργία μηχανισμού για την αξιολόγηση της εφαρμογής και μεταφοράς στα κράτη μέλη των για την καταπολέμηση του οργανωμένου εγκλήματος αναληφθεισών διεθνών υποχρεώσεων και την από 19 Μαρτίου 1998 σχετικά με πρόγραμμα ανταλλαγής εκπαίδευσης και συνεργασίας για άτομα τα οποία είναι αρμόδια για την καταπολέμηση του οργανωμένου εγκλήματος (FALCONE)[semigr ]

(Τροπολογία 2)

Πρώτη αιτιολογική σκέψη

>Αρχικό κείμενο>

τις δυνατότητες αποδιοργάνωσης των εγκληματικών δραστηριοτήτων με τη δήμευση των προϊόντων εγκλημάτων,

>Κείμενο μετά την ψηφοφορία στο ΕΚ>

ότι οι δυνατότητες εξουδετέρωσης των αξιοποίνων πράξεων στον τομέα του οργανωμένου εγκλήματος, μέσω μιας αποτελεσματικότερης συνεργασίας μεταξύ των κρατών μελών κατά την έρευνα, εντοπισμό, δέσμευση, κατάσχεση και δήμευση περιουσιακών στοιχείων προερχομένων από αξιόποινες πράξεις πρέπει να βελτιωθούν σημαντικά[semigr ]

(Τροπολογία 3)

Δεύτερη αιτιολογική σκέψη

>Αρχικό κείμενο>

ότι οι αμοιβαία συμβατές τηρούμενες πρακτικές θα ενισχύσουν την ευρωπαϊκή συνεργασία για τη δήμευση περιουσιακών στοιχείων,

>Κείμενο μετά την ψηφοφορία στο ΕΚ>

ότι

η συνεργασία σε ευρωπαϊκό επίπεδο κατά την έρευνα, εντοπισμό, δέσμευση, κατάσχεση και δήμευση παράνομων περιουσιακών στοιχείων θα καταστεί αποτελεσματικότερη με αμοιβαία συμβατές διαδικασίες,

(Τροπολογία 4)

Τρίτη αιτιολογική σκέψη

>Αρχικό κείμενο>

την υποχρέωση που ανέλαβαν τα κράτη μέλη να επικυρώσουν ταχέως, αν δεν έχουν ήδη επικυρώσει, τη Σύμβαση του Συμβουλίου της Ευρώπης σχετικά με τη νομιμοποίηση προσόδων παράνομων δραστηριοτήτων και την έρευνα, κατάσχεση και δήμευση των προϊόντων εγκλημάτων, του 1990, καθώς και τις επιταγές της Οδηγίας 91/308/ΕΚ σχετικά με τη νομιμοποίηση προσόδων παρανόμων δραστηριοτήτων,

>Κείμενο μετά την ψηφοφορία στο ΕΚ>

την υποχρέωση που ανέλαβαν τα κράτη μέλη να επικυρώσουν ταχέως, αν δεν έχουν ήδη επικυρώσει, τη Σύμβαση του Συμβουλίου της Ευρώπης σχετικά με τη νομιμοποίηση προσόδων παράνομων δραστηριοτήτων και την έρευνα, κατάσχεση και δήμευση των προϊόντων εγκλημάτων, του 1990, καθώς και τις επιταγές της Οδηγίας 91/308/ΕΚ σχετικά με τη νομιμοποίηση προσόδων παρανόμων δραστηριοτήτων

καθώς και τις 40 συστάσεις κατά της νομιμοποίησης προσόδων παρανόμων δραστηριοτήτων της «Financial Action Task Force on Money Laundering» (FATF) στο κείμενο του 1996,

(Τροπολογία 5)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Συμβούλιο, στη σύστασή του αριθ. 16 σχετικά με σχέδιο δράσης για την καταπολέμηση του οργανωμένου εγκλήματος, επεσήμανε την ανάγκη επιτάχυνσης των διαδικασιών δικαστικής συνεργασίας σε τομείς που συνδέονται με το οργανωμένο έγκλημα, επισπεύδοντας αισθητά τις προθεσμίες διαβίβασης και απάντησης των αιτήσεων[semigr ]

(Τροπολογία 18)

Άρθρο -1, παράγραφος 1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο -1

-1. 1. Προκειμένου να υπάρξει αποτελεσματικότερη δράση κατά του οργανωμένου εγκλήματος, τα κράτη μέλη εξασφαλίζουν ότι, ως προς τα αδικήματα απάτης που υπόκεινται σε ανώτατη ποινή άνω των τριών ετών, δεν θα διατυπωθούν επιφυλάξεις στα άρθρα 2 και 6 της Σύμβασης του Συμβουλίου της Ευρώπης σχετικά με τη νομιμοποίηση προσόδων παράνομων δραστηριοτήτων και την έρευνα, κατάσχεση και δήμευση των προϊόντων εγκλημάτων.

(Τροπολογία 19)

Άρθρο -1, παράγραφος 2 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

-1. 2. Κάθε κράτος μέλος εξασφαλίζει ότι η νομοθεσία και οι διαδικασίες του προβλέπουν τη δήμευση των μέσων και των προϊόντων εγκλημάτων, καθώς και ακίνητης περιουσίας της οποίας η αξία αντιστοιχεί σε προϊόντα εγκλημάτων, τόσο στις αμιγώς εσωτερικές διαδικασίες όσο και στις διαδικασίες που κινούνται ύστερα από αίτηση άλλου κράτους μέλους, συμπεριλαμβανομένων των αιτημάτων για εκτέλεση αλλοδαπών αποφάσεων δήμευσης. Οι όροι «μέσα», «ακίνητη περιουσία», «προϊόντα» και «δήμευση» έχουν την αυτή έννοια όπως στο άρθρο 1 της Σύμβασης του 1990.

(Τροπολογία 20)

Άρθρο -1, παράγραφος 3 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

-1. 3. Κάθε κράτος μέλος εξασφαλίζει ότι η νομοθεσία και οι διαδικασίες του του επιτρέπουν να αναγνωρίζει και να ανιχνεύει τα φερόμενα ως προϊόντα εγκλημάτων ύστερα από αίτηση άλλου κράτους μέλους, όταν υπάρχουν εύλογες υπόνοιες διάπραξης ποινικού αδικήματος. Η εν λόγω νομοθεσία και διαδικασίες καθιστούν δυνατή την αρωγή στα πρώτα στάδια της έρευνας. Τα κράτη μέλη φροντίζουν να περιορίσουν την εκ μέρους τους χρησιμοποίηση των προαιρετικών λόγων άρνησης έναντι άλλων κρατών μελών βάσει του άρθρου 18, παράγραφοι 2 και 3 της Σύμβασης του 1990.

(Τροπολογία 6)

Άρθρο 1α, παράγραφος 1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

1α. 1. Κατά την έρευνα και τον εντοπισμό παρανόμων περιουσιακών στοιχείων οι αρμόδιες ποινικές διωκτικές αρχές κάθε κράτους μέλους έχουν ελεύθερη και άμεση πρόσβαση σε όλες τις πληροφορίες που είναι δημοσίως διαθέσιμες σε ένα άλλο κράτος μέλος. Για την συγκέντρωση άλλων πληροφοριών πραγματοποιούνται σχετικές ανταλλαγές πληροφοριών μεταξύ των σημείων επαφής και την Ευρωπόλ[semigr ]

(Τροπολογία 7)

Άρθρο 1α, παράγραφος 2 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α.2. Στο βαθμό που κατά την έρευνα και τον εντοπισμό παρανόμων περιουσιακών στοιχείων πρέπει να πραγματοποιηθούν παρεμβάσεις σε προστατευόμενα δικαιώματα ατόμων ή φορέων, απαιτούνται στο πλαίσιο αιτήσεων δικαστικής συνδρομής δικαστικές αποφάσεις στο αιτούμενο και στο κράτος μέλος προς το οποίο απευθύνεται η αίτηση.

(Τροπολογία 8)

Άρθρο 2

>Αρχικό κείμενο>

Τα κράτη μέλη αποδίδουν σε όλες τις αιτήσεις άλλων κρατών μελών, που αφορούν την αναγνώριση, παρακολούθηση, δέσμευση ή κατάσχεση και δήμευση περιουσιακών στοιχείων, την ίδια προτεραιότητα που ενδείκνυται για τις εσωτερικές τους ποινικές διαδικασίες.

>Κείμενο μετά την ψηφοφορία στο ΕΚ>

Τα κράτη μέλη αποδίδουν σε όλες τις αιτήσεις άλλων κρατών μελών, που αφορούν την αναγνώριση, παρακολούθηση, δέσμευση ή κατάσχεση και δήμευση

παράνομων περιουσιακών στοιχείων, την ίδια προτεραιότητα που ισχύει για τέτοια μέτρα στις εσωτερικές τους ποινικές διαδικασίες.

(Τροπολογία 9)

Άρθρο 3, παράγραφος 1

>Αρχικό κείμενο>

3. 1 Όταν αυτό δεν αντιβαίνει προς την εθνική τους νομοθεσία, τα κράτη μέλη χρησιμοποιούν καταλλήλως τους υφισταμένους διακανονισμούς συνεργασίας και ενθαρρύνουν τις άμεσες επαφές μεταξύ διενεργούντων έρευνα, ή προκαταρκτική εξέταση, ανακριτών και εισαγγελέων ή δημοσίων κατηγόρων, ώστε να διασφαλισθεί ότι οι αιτήσεις δικαστικής συνδρομής γίνονται μόνο εφόσον αυτό είναι αναγκαίο και, στην περίπτωση αυτή, διασφαλίζουν ότι οι αιτήσεις αυτές έχουν προετοιμασθεί ορθώς και ανταποκρίνονται σε όλες τις απαιτήσεις του κράτους μέλους που παραλαμβάνει την αίτηση.

>Κείμενο μετά την ψηφοφορία στο ΕΚ>

3. 1

Τα κράτη μέλη ενθαρρύνουν τις άμεσες επαφές μεταξύ διενεργούντων έρευνα, ή προκαταρκτική εξέταση, ανακριτών και εισαγγελέων ή δημοσίων κατηγόρων, ώστε να βελτιωθεί η λειτουργία της άμεσης συνεργασίας στο πλαίσιο της δικαστικής συνδρομής και προκειμένου να διασφαλισθεί ότι οι αιτήσεις δικαστικής συνδρομής έχουν προετοιμασθεί αντίστοιχα και πληρούν όλες τις απαιτήσεις του κράτους μέλους προς το οποίο απευθύνεται η αίτηση. Κατ' αυτό τον τρόπο θα διασφαλισθεί επίσης ότι οι αιτήσεις δικαστικής συνδρομής υποβάλλονται μόνο στις περιπτώσεις που είναι αυτό αναγκαίο.

(Τροπολογία 10)

Άρθρο 4, παράγραφος 1

>Αρχικό κείμενο>

4. 1 Τα κράτη μέλη προβαίνουν σε όλα τα αναγκαία διαβήματα για να μειώσουν στο ελάχιστο τον κίνδυνο εξαφάνισης των περιουσιακών στοιχείων.

>Κείμενο μετά την ψηφοφορία στο ΕΚ>

4. 1 Τα κράτη μέλη προβαίνουν σε όλα τα αναγκαία διαβήματα για να μειώσουν στο ελάχιστο τον κίνδυνο εξαφάνισης των

παράνομων περιουσιακών στοιχείων. Για το σκοπό αυτό εκπονούν από κοινού κατάλογο όλων των στοιχείων τα οποία πρέπει να περιλαμβάνουν δικαστικές αιτήσεις για κατάσχεση των μέσων και για δέσμευση των προϊόντων αξιοποίνων πράξεων, προκειμένου να καθίσταται δυνατή μια άμεση απόφαση στο κράτος μέλος το οποίο παραλαμβάνει την αίτηση.

(Τροπολογία 11)

Άρθρο 4, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4.1α Ένδικο μέσο κατά της απόφασης, που αφορά την αίτηση, του κράτους μέλους το οποίο παραλαμβάνει την αίτηση δεν έχει ανασταλτική ισχύ. Ωστόσο, εάν παρέχονται κατάλληλες διασφαλίσεις πρέπει να αποδεσμεύονται τα κατασχεθέντα ή δεσμευθέντα περιουσιακά στοιχεία. Οι αξιώσεις αποζημίωσης των ενδιαφερομένων ατόμων δεν θίγονται. Το θιγόμενο άτομο μπορεί να εγείρει αγωγή αποζημιώσεως μόνον στο κράτος μέλος στο οποίο έχει ανακύψει η ζημία και προσφεύγει, προς το σκοπό αυτό, στο αρμόδιο δικαστήριο σύμφωνα με το εθνικό δίκαιο. Στο πλαίσιο της ευθύνης του, ένα κράτος μέλος δεν μπορεί να επικαλεσθεί, έναντι του θιγόμενου ατόμου, το γεγονός ότι ένα άλλο κράτος μέλος ευθύνεται για τη ζημία. Το κράτος ή το θεσμικό όργανο που ευθύνεται για τη ζημία πρέπει, κατόπιν αιτήσεως, να χορηγεί στο κράτος που καταβάλλει την αποζημίωση το ποσό της αποζημίωσης.

(Τροπολογία 12)

Άρθρο 4, παράγραφος 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4.1β Η κατάσχεση μέσων καθώς και η δέσμευση προϊόντων αξιοποίνων πράξεων πρέπει να δικαιολογηθεί εντός πρόσφορης προθεσμίας, το βραδύτερο ωστόσο εντός ενός έτους, με απόφαση του αιτούμενου κράτους, με την οποία διατάσσεται η δήμευση των κατασχεθέντων ή δεσμευθέντων περιουσιακών στοιχείων. Εφόσον το αιτούμενο κράτος δεν λάβει εντός αυτής της προθεσμίας τέτοια απόφαση επιβάλλεται η άρση της κατάσχεσης ή της δέσμευσης.

(Τροπολογία 13)

Άρθρο 4, παράγραφος 1γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4.1γ Τα κράτη μέλη αναγνωρίζουν το Δικαστήριο των Ευρωπαϊκών Κοινοτήτων ως αρμόδια για:

>Αρχικό κείμενο>

>Κείμενο μετά την ψηφοφορία στο ΕΚ>

α. την έκδοση προδικαστικών αποφάσεων σχετικά με το παρόν άρθρο,

>Αρχικό κείμενο>

>Κείμενο μετά την ψηφοφορία στο ΕΚ>

β. την ερμηνεία της παρούσας κοινής δράσης και τη διευθέτηση όλων των διαφορών σχετικά με την εφαρμογή της.

(Τροπολογία 14)

Άρθρο 4, παράγραφος 2

>Αρχικό κείμενο>

4. 2 Εφόσον η αρχική έρευνα σε μια περιοχή δικαστικής αρμοδιότητας ενός κράτους μέλους οδηγήσει στην ανάγκη να συνεχισθούν περαιτέρω έρευνες σε άλλη περιοχή δικαστικής αρμοδιότητας αυτού του κράτους μέλους, το εν λόγω κράτος μέλος προχωρεί, όπου το επιτρέπει η εθνική του νομοθεσία, σε όλα τα αναγκαία διαβήματα για να καταστήσει δυνατή την αναγκαία συνδρομή που πρέπει να δοθεί, χωρίς να χρειάζεται να προετοιμασθεί άλλη δικαστική παραγγελία ή αίτηση.

>Κείμενο μετά την ψηφοφορία στο ΕΚ>

4. 2 Εφόσον

στο πλαίσιο της διεκπεραίωσης μιας αίτησης δικαστικής σε μια περιοχή δικαστικής αρμοδιότητας ενός κράτους μέλους υπάρξει η ανάγκη να συνεχισθούν περαιτέρω έρευνες σε άλλη περιοχή δικαστικής αρμοδιότητας αυτού του κράτους μέλους, το εν λόγω κράτος μέλος προχωρεί σε όλα τα αναγκαία διαβήματα για να καταστήσει δυνατή την αναγκαία συνδρομή που πρέπει να δοθεί, χωρίς να χρειάζεται να προετοιμασθεί άλλη δικαστική παραγγελία ή αίτηση.

(Τροπολογία 15)

Άρθρο 4α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

Τα κράτη μέλη λαμβάνουν όλα τα αναγκαία μέτρα προκειμένου να μπορούν να εκτελούν δικαστικές αποφάσεις ενός άλλου κράτους μέλους για την δήμευση κατασχεθέντων ή δεσμευθέντων περιουσιακών στοιχείων.

(Τροπολογία 16)

Άρθρο 4β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4β

Τα κράτη μέλη λαμβάνουν όλα τα αναγκαία μέτρα προκειμένου να διασφαλίσουν ότι θα υπάρξει ανταπόκριση στις αιτήσεις άλλων κρατών μελών σχετικά με την έρευνα, εντοπισμό, δέσμευση ή κατάσχεση και τη δήμευση παρανόμων περιουσιακών στοιχείων και τότε όταν ο δράστης έχει αποβιώσει ή φυγοδικεί.

(Τροπολογία 17)

Άρθρο 6

>Αρχικό κείμενο>

Το Συμβούλιο θα αναθεωρήσει την παρούσα Κοινή Δράση, υπό το φως των αποτελεσμάτων της λειτουργίας του μηχανισμού αποτίμησης της εφαρμογής σε εθνικό επίπεδο, των διεθνών δεσμεύσεων για την καταπολέμηση του οργανωμένου εγκλήματος που ανελήφθησαν την 5η Δεκεμβρίου 1997.

>Κείμενο μετά την ψηφοφορία στο ΕΚ>

Το Συμβούλιο θα αναθεωρήσει

και θα αξιολογήσει πριν το τέλος του 1999, πώς τα κράτη μέλη ανταποκρίνονται σ' αυτήν την Κοινή Δράση, και λαμβάνει εν προκειμένω υπόψη του τα αποτελέσματα της λειτουργίας του μηχανισμού αποτίμησης της εφαρμογής σε εθνικό επίπεδο, των διεθνών δεσμεύσεων για την καταπολέμηση του οργανωμένου εγκλήματος που ανελήφθησαν την 5η Δεκεμβρίου 1997.

(Τροπολογία 21)

Άρθρο 6α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6α

6α. 1. Με την επιφύλαξη της παραγράφου 2, τα κράτη μέλη προβαίνουν σε όλα τα αναγκαία διαβήματα για να εφαρμόσουν την παρούσα Κοινή Δράση μόλις αυτή τεθεί σε ισχύ, και μεριμνούν ώστε το περιεχόμενό της να τεθεί υπόψη των αρμόδιων τμημάτων των αντίστοιχων δικαστικών συστημάτων τους.

6α. 2. Πρός εφαρμογή των διατάξεων του άρθρου -1, τα κράτη μέλη υποβάλλουν, εντός δύο ετών από την έναρξη ισχύος της παρούσας Κοινής Δράσης, κατάλληλες προτάσεις προς εξέταση από τις αρμόδιες αρχές με την προοπτική της έγκρισής τους.

(Τροπολογία 22)

Άρθρο 7

>Αρχικό κείμενο>

Η παρούσα Κοινή Δράση δημοσιεύεται στην Επίσημη Εφημερίδα και αρχίζει να ισχύει από την ημερομηνία της δημοσίευσής της. Οι Κυβερνήσεις των κρατών μελών αναλαμβάνουν να λάβουν όλα τα κατάλληλα μέτρα για την εφαρμογή της Κοινής Δράσης μόλις αρχίσει να ισχύει, μεριμνούν δε ιδιαίτερα ώστε το περιεχόμενό της να τεθεί υπόψη των αρμοδίων τμημάτων των αντίστοιχων δικαστικών συστημάτων τους.

>Κείμενο μετά την ψηφοφορία στο ΕΚ>

Η παρούσα Κοινή Δράση δημοσιεύεται στην Επίσημη Εφημερίδα και αρχίζει να ισχύει από την ημερομηνία της δημοσίευσής της.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο κοινής δράσης η οποία θεσπίζεται από το Συμβούλιο βάσει του άρθρου Κ.3 της Συνθήκης για την Ευρωπαϊκή Ένωση σχετικά με τους διακανονισμούς για συνεργασία μεταξύ των κρατών μελών όσον αφορά την αναγνώριση, παρακολούθηση, δέσμευση ή κατάσχεση και δήμευση των μέσων και των προϊόντων εγκλημάτων (6490/98 - C4-0184/98 - 98/0909(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (6490/98 - 98/0909(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6 δεύτερο εδάφιο της Συνθήκης για την Ευρωπαϊκή Ένωση (C4-0184/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων (A4-0222/98),

1. εγκρίνει το σχέδιο του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να το ενημερώσει σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.